Але ў той дзень Каін спазніўся. Машына паказалася на дарозе, калі ўжо цалкам развіднела. Машына павольна паўзла па дрэннай дарозе і не змагла ўзяць неабходны разгон. На мосце шафёр стаў пераключаць хуткасць, адна папярэчына надламалася. Машына пахілілася і бокам павалілася пад мост. Як потым высветлілася, седакі і свінні з курамі проста зехалі ў ваду і тут жа павыскоквалі. Не пашэнціла аднаму немцу, трапіў пад борт. Яго прыціснула да смерці.